**Ερώτηση Μελέτης Περίπτωσης**

### 3.3 Streptococcus pneumoniae

Ασθενής εισήχθη στο νοσοκομείο Φιλιατών με υψηλό πυρετό, ρίγη, πόνο στο στήθος και παραγωγικό βήχα με πτύελα χρώματος σκουριάς. Έχει ιστορικό χρόνιου καπνίσματος και πρόσφατη λοίμωξη του ανώτερου αναπνευστικού, Η ακτινογραφία θώρακος έδειξε λοβώδη πνευμονία στον κάτω λοβό του δεξιού πνεύμονα. Πάρθηκε δείγμα πτυέλων για καλλιέργεια και μικροσκοπική εξέταση, καθώς και αίμα για αιματολογικές εξετάσεις.

Η μικροσκοπική εξέταση των πτυέλων μετά από χρώση κατά Gram έδειξε Gram θετικούς διπλόκοκκους (σαν φλόγα κεριού) και οι αποικίες που αναπτύχθηκαν στο αιματούχο άγαρ μετά από 24 ώρες στους 37ο C, παρουσίασαν α-αιμόλυση. Οι αποικίες είχαν σχήμα πιατακιού, ήταν γυαλιστερές και ημιδιαφανείς. Ο ασθενής ξεκίνησε άμεσα θεραπεία με αντιβιοτικά.

1. Ποιος μικροοργανισμός είναι ο πιο πιθανός αιτιολογικός παράγοντας της λοίμωξης του ασθενούς;
2. Staphylococcus aureus
3. Streptococcus pneumoniae
4. Klebsiella pneumoniae
5. Pseudomonas aeruginosa
6. Ποιο χαρακτηριστικό από την καλλιέργεια των πτυέλων υποστηρίζει τη διάγνωση του S. pneumoniae;
7. Β-αιμόλυση και πράσινο χρώμα γύρω από τις αποικίες
8. Μερική αιμόλυση και γυαλιστερές αποικίες με σχήμα πιατακιού
9. Πλήρης αιμόλυση και σχήμα ακανόνιστων αποικιών
10. Ανάπτυξη σε MacConkey άγαρ με ροζ αποικίες
11. Γιατί είναι σημαντικό το παχύ έλυτρο του S. pneumoniae στην πορεία της νόσου του ασθενούς;
12. Βοηθά τον μικροοργανισμό να διασπά τους ιστούς
13. Προστατεύει το βακτήριο από την ανοσολογική απάντηση του οργανισμού
14. Επιτρέπει στο βακτήριο να επιβιώσει σε αναερόβιες συνθήκες
15. Αυξάνει την παραγωγή τοξινών που προκαλούν αιμόλυση
16. Ποιο από τα παρακάτω αντιβιοτικά είναι πιο πιθανό να χορηγηθεί αρχικά για τη θεραπεία της πνευμονίας από S. pneumoniae;
17. Βανκομυκίνη
18. Πενικιλλίνη ή αμοξυκιλλίνη
19. Μετρονιδαζόλη
20. Τετρακυκλίνη